Berlingske Tidende, 1827-12-17
London, den 4de December. Times melder, at Jnfant Miguel vil opholde sig i ti Dage og omkring London, hvor der imidlertid hver Dag vil blive givet en Fest for Hs. Kngl. Høihed, hvortil Programmet allerede er forfattet. Der er truffet den Jndretning, at Prindsen ikke lang der i Dover, men seiler op af Themsen paa et Krigskib. De forbundne Souverainer havde med den største Beredvillighed budet Haanden til Englands og D. Pedrols Politik ved denne Leilighed, og det var en paafaldende Omstændighed, at der just havde været Forslag til Jnfantens Udnævnelse til Vicekonge, og hvad dertil hører, underveis til Rio, for at blive forelagt Keiseren til Antagelse, da den Sidstnævnte af egen Drift havde forordner en lignende Bestemmelse af 3die Juli. Da den Portugisiske Fregat til Jnfantens Afhentelse allerede er ankommen til Plymouth, saa vil Jnfanten uden megen Forsinkelse kunne indskibe sig til Lissabon, og formodentlig indtræffe i Begyndelsen eller Midten, af Januar, til hvilken Tid Kamrenes ordentlige Session - Overeensstemmelse med Chartet - allerede er begyndt. Saaledes er det altsaa ikke fornødent, at der skeer en overordentlig Jndkaldelse, og da Prindsen ankommer med det constitutionelle Parties Tillid, medens det andet er for svagt, eller maaskee vil være for conseqvent, til at foretage noget imod hans Anseelse, saa haaber man, at den nye Regent vil kunne begynde sin Regjering uden Rystelse eller Forstyrrelse. - Om han medtager Marq. af Palmella for at danne sit nye Ministerium, eller træde i Spidsen derfor, det vil, som vi høre, afhænge af den Stemning, som han i London vil lægge for Dagen imod Hs. Exc., da han engang i en anden Periode af sin politiske Opdragelse valgte denne Minister til Maal for sin Forfølgelse. Det kan ikke nøiagtig paa Uge eller Maaned angives, naar den Brittiske Hær vil forlade Portugal. Da der ikke meere kan befrygtes noget fornyet Angre fra den Spanske Side, og Prindsens Hiemkomst sandsynligviis vil bringe Ro og Enighed til Portugal, saa er det rimeligt, at vore Tropper ville kunne afseile strax efter Hs. Kngl. Høiheds Ankomst, og blot ville tøve saa længe, at han, ved den Maade, hvorpaa han behandler dem, kan lægge sin Tilbøielighed til Forbindelse med Storbritannien for Dagen, og for ikke ved pludselig Afreise at opvække den Mistanke, at Regenten nu var misfornøiet med deres Nærværelse og forhen med deres Millemkomst. Tillige haaber man paa det bestemteste, at den Franske Besætning i Cadix vil forlade denne nærliggende Stilling. Af de hertil ankomne Penang-Aviser indtil 12te Mai og "Malacta-Observer, af 10de April seer man, at Opstanden endnu bestandig vedvarer i Cariariet, og at der behøves en betydelig Forøgelse af Armeen for at undertrykke den. J en ved Arsu forefalden Fægtning skulle imidlertid Rebellerne være fuldkommen, slagne, og Keiseren troede, at der saaledes ikke vilde være noget i Veien for hans Hærs Fremrykken til Cashaar og Yarkand. J en Artikel fra Canton findes der en Skildring af Keiserens Person. Han er derefter 46 Aar gammel. J sine yngre Aar var han en stor Ven af Krigsøvelser, Bueskyden, Heste &c. For at forøge sin legemlige Kraft, tog han Noget ind, hvorved han mistede sine Tænder. Han er høi, rank, har indfaldne Kinder, mørk Ansigtsfarve og en fremstaaende Hage.